Omkring 15 AaB-fans fik sig i weekenden en kæmpe oplevelse, da de spillede fodboldkamp mod tidligere klubikoner som Erik Bo Andersen og Frederik Åkesson.

Ole Sørensen var en af fansene, som fik lov til at takle koryfæerne fra AaB. - Det er noget, man kun kan drømme om at få lov til, siger Ole Sørensen. Den 47-årige nordjyde har både fulgt det lokale ishockey- og fodboldhold, siden han var bare 10 år. - Nu plejer vi at stå på lægterne, så det er jo fantastisk at spille på samme bane som den, så man også kan få lov til at rykke i dem, griner Ole Nielsen. Fansene måtte dog kapitulere overfor de tidligere professionelle spillere med et nederlag på 2-3 til ishockeyholdet og 4-5 til fodboldholdet. De to AaB-mandskaber spillede også mod hinanden, og her blev det overraskende ishockeykoryfæerne, der løb med sejren.